Massmart sluit dalk talle winkelsMassmart Holdings bedryf ondermeer Game, Makro, Dion Wired en BuildersWarehouse in Suid-Afrika. Foto: InceConnect.co.za Die kleinhandelsgroep Massmart gaan dalk binnekort 34 winkels sluit. Dit sal na verwagting duisende mense hul werk kos. Die groep het Maandag in ŉ verklaring gesê hulle is besig met ŉ konsultasieproses in ooreenstemming met die Wet op Arbeidsverhoudinge. Massmart se moedermaatskappy is Walmart in Amerika en besit winkels soos Game, Makro, Builders Warehouse, DionWired en Jumbo. Sou die groep voortgaan met die sluiting van 34 winkels, kan tot 1 440 mense hul werk verloor. Volgens die verklaring sal die sluitings veral DionWired- en Masscash-winkels beïnvloed. Maroela Media het reeds in Mei verlede jaar berig dat Massmart se toekoms troebel lyk. Toe het die maatskappy reeds sowat 13% van sy waarde op die aandelebeurse verloor nadat hy gewaarsku het dat sy tussentydse wins met tot 50% kan daal.